KLM indfører et gebyr, så man nu skal betale for at medbringe bagage inden for Europas grænser.

Fra slutningen af april skal rejsende, som flyver med KLM fra Aalborg, forberede sig på at betale et gebyr på kufferter. KLM indfører nemlig et gebyr på bagage inden for Europas grænser. Det skriver Nordjyske.dk. - Man kan ikke lade være med at tænke på, hvad det næste bliver, vi skal betale for, siger luftfartsekspert og ejer af Travelbroker i Hobro, Ole Kirchert Christensen, til Nordjyske.dk. Gebyret på KLMs rute mellem Aalborg og Amsterdam er på cirka 110 kroner.